% !TeX program = XeLaTeX
% !TeX root = ../vedamantrabook.tex

\chapt{नक्षत्रसूक्तम्}
\centerline{\normalsize(तैत्तिरीय ब्राह्मणम् अष्टकम् -- ३/प्रश्नः -- १)}\mbox{}\\[-2em]
\centerline{\normalsize(तैत्तिरीय संहिता काण्डम् -- ३/प्रपाठकः -- ५/अनुवाकः --१)}

अ॒ग्निर्न॑ पातु॒ कृत्ति॑काः। नक्ष॑त्रं दे॒वमि॑न्द्रि॒यम्। इ॒दमा॑सां विचक्ष॒णम्। ह॒विरा॒सं जु॑होतन। यस्य॒ भान्ति॑ र॒श्मयो॒ यस्य॑ के॒तव॑। यस्ये॒मा विश्वा॒ भुव॑नानि॒ सर्वा। स कृत्ति॑काभि\-र॒भिसं॒वसा॑नः। अ॒ग्निर्नो॑ दे॒वः सु॑वि॒ते द॑धातु॥१॥ 

प्र॒जाप॑ते रोहि॒णी वे॑तु॒ पत्नी। वि॒श्वरू॑पा बृह॒ती चि॒त्रभा॑नुः। सा नो॑ य॒ज्ञस्य॑ सुवि॒ते द॑धातु। यथा॒ जीवे॑म श॒रद॒ सवीरा॑। रो॒हि॒णी दे॒व्युद॑गात्पु॒रस्तात्। विश्वा॑ रू॒पाणि॑ प्रति॒मोद॑माना। प्र॒जाप॑ति ह॒विषा॑ व॒र्धय॑न्ती। प्रि॒या दे॒वाना॒मुप॑यातु य॒ज्ञम्॥२॥ 

सोमो॒ राजा॑ मृगशी॒\ar{}षेण॒ आग\snn{}। शि॒वं नक्ष॑त्रं प्रि॒यम॑स्य॒ धाम॑। आ॒प्याय॑मानो बहु॒धा जने॑षु। रेत॑ प्र॒जां यज॑माने दधातु। यत्ते॒ नक्ष॑त्रं मृगशी॒\ar{}षमस्ति॑। प्रि॒य रा॑जन् प्रि॒यत॑मं प्रि॒याणाम्। तस्मै॑ ते सोम ह॒विषा॑ विधेम। शं न॑ एधि द्वि॒पदे॒ शं चतु॑ष्पदे॥३॥ 

आ॒र्द्रया॑ रु॒द्रः प्रथ॑मा न एति। श्रेष्ठो॑ दे॒वानां॒ पति॑रघ्नि॒यानाम्। नक्ष॑त्रमस्य ह॒विषा॑ विधेम। मा न॑ प्र॒जा री॑रिष॒न्मोत वी॒रान्। हे॒ती रु॒द्रस्य॒ परि॑णो वृणक्तु। आ॒र्द्रा नक्ष॑त्रं जुषता ह॒विर्न॑। प्र॒मु॒ञ्चमा॑नौ दुरि॒तानि॒ विश्वा। अपा॒घश सन्नुदता॒मरा॑तिम्॥४॥ 

पुन॑र्नो दे॒व्यदि॑तिः स्पृणोतु। पुन॑र्वसू न॒ पुन॒रेतां य॒ज्ञम्। पुन॑र्नो दे॒वा अ॒भिय॑न्तु॒ सर्वे। पुन॑ पुनर्वो ह॒विषा॑ यजामः। ए॒वा न दे॒व्यदि॑तिरन॒र्वा। विश्व॑स्य भ॒र्त्री जग॑तः प्रति॒ष्ठा। पुन॑र्वसू ह॒विषा॑ व॒र्धय॑न्ती। प्रि॒यं दे॒वाना॒मप्ये॑तु॒ पाथ॑॥५॥ 

बृह॒स्पति॑ प्रथ॒मं जाय॑मानः। ति॒ष्यं॑ नक्ष॑त्रम॒भि सम्ब॑भूव। श्रेष्ठो॑ दे॒वानां॒ पृत॑नासु  जि॒ष्णुः। दि॒शोऽनु॒ सर्वा॒ अभ॑यं नो अस्तु। ति॒ष्य॑ पु॒रस्ता॑दु॒त म॑ध्य॒तो न॑। बृह॒स्पति॑र्न॒ परि॑पातु प॒श्चात्। बाधे॑तां॒ द्वेषो॒ अभ॑यं कृणुताम्। सु॒वीर्य॑स्य॒ पत॑यः स्याम॥६॥ 

इ॒द स॒र्पेभ्यो॑ ह॒विर॑स्तु॒ जुष्टम्। आ॒श्रे॒षा येषा॑मनु॒यन्ति॒ चेत॑। ये अ॒न्तरि॑क्षं पृथि॒वीं क्षि॒यन्ति॑। ते न॑ स॒र्पासो॒ हव॒माग॑मिष्ठाः। ये रो॑च॒ने सूर्य॒स्यापि॑ स॒र्पाः। ये दिवं॑ दे॒वीमनु॑स॒ञ्चर॑न्ति। येषा॑माश्रे॒षा अ॑नु॒यन्ति॒ कामम्। तेभ्य॑ स॒र्पेभ्यो॒ मधु॑मज्जुहोमि॥७॥ 

उप॑हूताः पि॒तरो॒ ये म॒घासु॑। मनो॑जवसः सु॒कृत॑ सुकृ॒त्याः। ते नो॒ नक्ष॑त्रे॒ हव॒माग॑मिष्ठाः। स्व॒धाभि॑र्य॒ज्ञं प्रय॑तं जुषन्ताम्। ये अ॑ग्निद॒ग्धा येऽन॑ग्निदग्धाः। ये॑ऽमुं लो॒कं पि॒तर॑ क्षि॒यन्ति॑। याश्च॑ वि॒द्मया उ॑ च॒ न प्र॑वि॒द्म। म॒घासु॑ य॒ज्ञ सुकृ॑तं जुषन्ताम्॥८॥ 

गवां॒ पति॒ फल्गु॑नीनामसि॒ त्वम्। तद॑र्यमन् वरुणमित्र॒ चारु॑। तं त्वा॑ व॒य स॑नि॒तार सनी॒नाम्। जी॒वा जीव॑न्त॒मुप॒ संवि॑शेम। येने॒मा विश्वा॒ भुव॑नानि॒ सञ्जि॑ता। यस्य॑ दे॒वा अ॑नुसं॒यन्ति॒ चेत॑। अ॒र्य॒मा राजा॒ऽजर॒स्तु वि॑ष्मान्। फल्गु॑नीनामृष॒भो रो॑रवीति॥९॥ 

श्रेष्ठो॑ दे॒वानां भगवो भगासि। तत्त्वा॑ विदुः॒ फल्गु॑नी॒स्तस्य॑ वित्तात्। अ॒स्मभ्यं॑ क्ष॒त्रम॒जर सु॒वीर्यम्। गोम॒दश्व॑व॒दुप॒सन्नु॑दे॒ह। भगो॑ ह दा॒ता भ॑ग॒ इत्प्र॑दा॒ता। भगो॑ दे॒वीः फल्गु॑नी॒रावि॑वेश। भग॒स्येत्तं प्र॑स॒वं ग॑मेम। यत्र॑ दे॒वैः स॑ध॒मादं॑ मदेम॥१०॥ 

आया॑तु दे॒वः स॑वि॒तोप॑यातु। हि॒र॒ण्यये॑न सु॒वृता॒ रथे॑न। वह॒\an{} हस्त सु॒भगं॑ विद्म॒नाप॑सम्। प्रयच्छ॑न्तं॒ पपु॑रिं॒ पुण्य॒मच्छ॑। हस्त॒ प्रय॑च्छ त्व॒मृतं॒ वसी॑यः। दक्षि॑णेन॒ प्रति॑गृभ्णीम एनत्। दा॒तार॑म॒द्य स॑वि॒ता वि॑देय। यो नो॒ हस्ता॑य प्रसु॒वाति॑ य॒ज्ञम्॥११॥ 

त्वष्टा॒ नक्ष॑त्रम॒भ्ये॑ति चि॒त्राम्। सु॒भगं स॑सं युव॒ति रोच॑मानाम्। नि॒वे॒शय॑न्न॒\-मृता॒न्मर्त्याश्च। रू॒पाणि॑ पि॒शन् भुव॑नानि॒ विश्वा। तन्न॒स्त्वष्टा॒ तदु॑ चि॒त्रा विच॑ष्टाम्। तन्नक्ष॑त्रं भूरि॒दा अ॑स्तु॒ मह्यम्। तन्न॑ प्र॒जां वी॒रव॑ती सनोतु। गोभि॑र्नो॒ अश्वै॒ सम॑नक्तु य॒ज्ञम्॥१२॥ 

वा॒युर्नक्ष॑त्रम॒भ्ये॑ति॒ निष्ट्याम्। ति॒ग्मशृ॑ङ्गो वृष॒भो रोरु॑वाणः। स॒मी॒रय॒न् भुव॑ना मात॒रिश्वा। अप॒ द्वेषासि नुदता॒मरा॑तीः। तन्नो॑ वा॒युस्तदु॒ निष्ट्या॑ शृणोतु। तन्नक्ष॑त्रं भूरि॒दा अ॑स्तु॒ मह्यम्। तन्नो॑ दे॒वासो॒ अनु॑जानन्तु॒ कामम्। यथा॒ तरे॑म दुरि॒तानि॒ विश्वा॥१३॥ 

दू॒रम॒स्मच्छत्र॑वो यन्तु भी॒ताः। तदि॑न्द्रा॒ग्नी कृ॑णुतां॒ तद्विशा॑खे। तन्नो॑ दे॒वा अनु॑मदन्तु य॒ज्ञम्। प॒श्चात् पु॒रस्ता॒दभ॑यं नो अस्तु। नक्ष॑त्राणा॒मधि॑पत्नी॒ विशा॑खे। श्रेष्ठा॑विन्द्रा॒ग्नी भुव॑नस्य गो॒पौ। विषू॑च॒ शत्रू॑नप॒बाध॑मानौ। अप॒ क्षुधं॑ नुदता॒मरा॑तिम्॥१४॥ 

पू॒र्णा प॒श्चादु॒त पू॒र्णा पु॒रस्तात्। उन्म॑ध्य॒तः पौर्णमा॒सी जि॑गाय। तस्यां दे॒वा अधि॑सं॒वस॑न्तः। उ॒त्त॒मे नाक॑ इ॒ह मा॑दयन्ताम्। पृ॒थ्वी सु॒वर्चा॑ युव॒तिः स॒जोषा। पौ॒र्ण॒मा॒स्युद॑गा॒च्छोभ॑माना। आ॒प्या॒यय॑न्ती दुरि॒तानि॒ विश्वा। उ॒रुं दुहां॒ यज॑मानाय य॒ज्ञम्॥१५॥ 

ऋ॒द्ध्यास्म॑ ह॒व्यैर्नम॑सोप॒सद्य॑। मि॒त्रं दे॒वं मि॑त्र॒धेयं॑ नो अस्तु। अ॒नू॒रा॒धान् ह॒विषा॑ व॒र्धय॑न्तः। श॒तं जी॑वेम श॒रद॒ सवी॑राः। चि॒त्रं नक्ष॑त्र॒मुद॑गात्पु॒रस्तात्। अ॒नू॒रा॒धा स॒ इति॒ यद्वद॑न्ति। तन्मि॒त्र ए॑ति प॒थिभि॑र्देव॒यानै। हि॒र॒ण्ययै॒र्वित॑तै\-र॒न्तरि॑क्षे॥१६॥ 

इन्द्रो ज्ये॒ष्ठामनु॒ नक्ष॑त्रमेति। यस्मि॑न् वृ॒त्रं वृ॑त्र॒ तूर्ये॑ त॒तार॑। तस्मि॑न्व॒यम॒मृतं॒ दुहा॑नाः। क्षुधं॑ तरेम॒ दुरि॑तिं॒ दुरि॑ष्टिम्। पु॒र॒न्द॒राय॑ वृष॒भाय॑ धृ॒ष्णवे। अषा॑ढाय॒ सह॑मानाय मी॒ढुषे। इन्द्रा॑य ज्ये॒ष्ठा मधु॑म॒द्दुहा॑ना। उ॒रुं कृ॑णोतु॒ यज॑मानाय लो॒कम्॥१७॥ 

मूलं॑ प्र॒जां वी॒रव॑तीं विदेय। पराच्येतु॒ निर्ऋ॑तिः परा॒चा। गोभि॒र्नक्ष॑त्रं प॒शुभि॒ सम॑क्तम्। अह॑र्भूया॒द्यज॑मानाय॒ मह्यम्। अह॑र्नो अ॒द्य सु॑वि॒ते द॑धातु। मूलं॒ नक्ष॑त्र॒मिति॒ यद्वद॑न्ति। परा॑चीं वा॒चा निर्ऋ॑तिं नुदामि। शि॒वं प्र॒जायै॑ शि॒वम॑स्तु॒ मह्यम्॥१८॥ 

या दि॒व्या आप॒ पय॑सा सम्बभू॒वुः। या अ॒न्तरि॑क्ष उ॒त पार्थि॑वी॒र्याः। यासा॑मषा॒ढा अ॑नु॒यन्ति॒ कामम्। ता न॒ आप॒ श स्यो॒ना भ॑वन्तु। याश्च॒ कूप्या॒ याश्च॑ ना॒द्या समु॒द्रिया। याश्च॑ वैश॒न्तीरु॒त प्रा॑स॒चीर्याः। यासा॑मषा॒ढा मधु॑ भ॒क्षय॑न्ति। ता न॒ आप॒ श स्यो॒ना भ॑वन्तु॥१९॥ 

तन्नो॒ विश्वे॒ उप॑ शृण्वन्तु दे॒वाः। तद॑षा॒ढा अ॒भिसंय॑न्तु य॒ज्ञम्। तन्नक्ष॑त्रं प्रथतां प॒शुभ्य॑। कृ॒षिर्वृ॒ष्टिर्यज॑मानाय कल्पताम्। शु॒भ्राः क॒न्या॑ युव॒तय॑ सु॒पेश॑सः। क॒र्म॒कृत॑ सु॒कृतो॑ वी॒र्या॑वतीः। विश्वान् दे॒वान् ह॒विषा॑ व॒र्धय॑न्तीः। अ॒षा॒ढाः काम॒मुप॑यान्तु य॒ज्ञम्॥२०॥ 

यस्मि॒न् ब्रह्मा॒भ्यज॑य॒त्सर्व॑मे॒तत्। अ॒मुं च॑ लो॒कमि॒दमू॑च॒ सर्वम्। तन्नो॒ नक्ष॑त्रमभि॒जिद्वि॒जित्य॑। श्रियं॑ दधा॒त्वहृ॑णीयमानम्। उ॒भौ लो॒कौ ब्रह्म॑णा॒ सञ्जि॑ते॒मौ। तन्नो॒ नक्ष॑त्रमभि॒जिद्विच॑ष्टाम्। तस्मि॑न्व॒यं पृत॑ना॒ सञ्ज॑येम। तन्नो॑ दे॒वासो॒ अनु॑जानन्तु॒ कामम्॥२१॥ 

शृ॒ण्वन्ति॑ श्रो॒णाम॒मृत॑स्य गो॒पाम्। पुण्या॑मस्या॒ उप॑शृणोमि॒ वाचम्। म॒हीं दे॒वीं विष्णु॑पत्नीमजू॒र्याम्। प्र॒तीची॑ मेना ह॒विषा॑ यजामः। त्रे॒धा विष्णु॑रुरुगा॒यो विच॑क्रमे। म॒हीं दिवं॑ पृथि॒वीम॒न्तरि॑क्षम्। तच्छ्रो॒णैति॒श्रव॑ इ॒च्छमा॑ना। पुण्य॒ श्लोकं॒ यज॑मानाय कृण्व॒ती॥२२॥ 

अ॒ष्टौ दे॒वा वस॑वः सो॒म्यास॑। चत॑स्रो दे॒वीर॒जरा॒ श्रवि॑ष्ठाः। ते य॒ज्ञं पान्तु॒ रज॑सः प॒रस्तात्। सं॒व॒त्स॒रीण॑म॒मृत स्व॒स्ति। य॒ज्ञं न॑ पान्तु॒ वस॑वः पु॒रस्तात्। द॒क्षि॒ण॒तो॑ऽभिय॑न्तु॒ श्रवि॑ष्ठाः। पुण्यं॒ नक्ष॑त्रम॒भि संवि॑शाम। मा नो॒ अरा॑तिर॒घश॒साऽग\snn{}॥२३॥ 

क्ष॒त्रस्य॒ राजा॒ वरु॑णोऽधिरा॒जः। नक्ष॑त्राणा श॒तभि॑ष॒ग्वसि॑ष्ठः। तौ दे॒वेभ्य॑ कृणुतो दी॒र्घमायु॑। श॒त स॒हस्रा॑ भेष॒जानि॑ धत्तः। य॒ज्ञं नो॒ राजा॒ वरु॑ण॒ उप॑यातु। तन्नो॒ विश्वे॑ अ॒भि संय॑न्तु दे॒वाः। तन्नो॒ नक्ष॑त्र श॒तभि॑षग्जुषा॒णम्। दी॒र्घमायु॒ प्रति॑रद्भेष॒जानि॑॥२४॥ 

अ॒ज एक॑पा॒दुद॑गात्पु॒रस्तात्। विश्वा॑ भू॒तानि॑ प्रति॒ मोद॑मानः। तस्य॑ दे॒वाः प्र॑स॒वं य॑न्ति॒ सर्वे। प्रो॒ष्ठ॒प॒दासो॑ अ॒मृत॑स्य गो॒पाः। वि॒भ्राज॑मानः समिधा॒ न उ॒ग्रः। आऽन्तरि॑क्षमरुह॒दग॒न्द्याम्। त सूर्यं॑ दे॒वम॒जमेक॑पादम्। प्रो॒ष्ठ॒प॒दासो॒ अनु॑यन्ति॒ सर्वे॥२५॥ 

अहि॑र्बु॒ध्निय॒ प्रथ॑मा न एति। श्रेष्ठो॑ दे॒वाना॑मु॒त मानु॑षाणाम्। तं ब्राह्म॒णाः सो॑म॒पाः सो॒म्यास॑। प्रो॒ष्ठ॒प॒दासो॑ अ॒भिर॑क्षन्ति॒ सर्वे। च॒त्वार॒ एक॑म॒भि कर्म॑ दे॒वाः। प्रो॒ष्ठ॒प॒दा स॒ इति॒ यान् वद॑न्ति। ते बु॒ध्नियं॑ परि॒षद्य स्तु॒वन्त॑। अहि रक्षन्ति॒ नम॑सोप॒सद्य॑॥२६॥ 

पू॒षा रे॒वत्यन्वे॑ति॒ पन्थाम्। पु॒ष्टि॒पती॑ पशु॒पा वाज॑बस्त्यौ। इ॒मानि॑ ह॒व्या प्रय॑ता जुषा॒णा। सु॒गैर्नो॒ यानै॒रुप॑यातां य॒ज्ञम्। क्षु॒द्रान् प॒शून् र॑क्षतु रे॒वती॑ नः। गावो॑ नो॒ अश्वा॒ अन्वे॑तु पू॒षा। अन्न॒ रक्ष॑न्तौ बहु॒धा विरू॑पम्। वाज सनुतां॒ यज॑मानाय य॒ज्ञम्॥२७॥ 

तद॒श्विना॑वश्व॒युजोप॑याताम्। शुभ॒ङ्गमि॑ष्ठौ सु॒यमे॑भि॒रश्वै। स्वं नक्ष॑त्र ह॒विषा॒ यज॑न्तौ। मध्वा॒सम्पृ॑क्तौ॒ यजु॑षा॒ सम॑क्तौ। यौ दे॒वानां भि॒षजौ॑ हव्यवा॒हौ। विश्व॑स्य दू॒ताव॒मृत॑स्य गो॒पौ। तौ नक्ष॑त्रं जुजुषा॒णोप॑याताम्। नमो॒ऽश्विभ्यां कृणुमोऽश्व॒युग्भ्याम्॥२८॥ 

अप॑ पा॒प्मानं॒ भर॑णीर्भरन्तु। तद्य॒मो राजा॒ भग॑वा॒\an{} विच॑ष्टाम्। लो॒कस्य॒ राजा॑ मह॒तो म॒हान् हि। सु॒गं न॒ पन्था॒मभ॑यं कृणोतु। यस्मि॒न्नक्ष॑त्रे य॒म एति॒ राजा। यस्मि॑न्नेनम॒भ्यषि॑ञ्चन्त दे॒वाः। तद॑स्य चि॒त्र ह॒विषा॑ यजाम। अप॑ पा॒प्मानं॒ भर॑णीर्भरन्तु॥२९॥ 

नि॒वेश॑नी स॒ङ्गम॑नी॒ वसू॑नां॒ विश्वा॑ रू॒पाणि॒ वसून्यावे॒शय॑न्ती। स॒ह॒स्र॒पो॒ष सु॒भगा॒ ररा॑णा॒ सा न॒ आग॒न्वर्च॑सा संविदा॒ना॥ यत्ते॑ दे॒वा अद॑धुर्भाग॒धेय॒ममा॑वास्ये सं॒वस॑न्तो महि॒त्वा। सा नो॑ य॒ज्ञं पि॑पृहि विश्ववारे र॒यिं नो॑ धेहि सुभगे सु॒वीरम्॥३०॥ 

\centerline{ॐ शान्ति॒ शान्ति॒ शान्ति॑॥}